פרדיננד דה לספס

פרדיננד (פרדינאן) מארי דה לֵסֶפְּס (בצרפתית: Ferdinand Marie de Lesseps; 19 בנובמבר 1805 – 7 בדצמבר 1894) היה דיפלומט ומהנדס צרפתי. מוכר בעיקר כיזם וכאחראי של כריית תעלת סואץ ותעלת פנמה.

ביוגרפיה
דה לספס החל את הקריירה שלו בשירות הקונסולרי של צרפת בשנת 1825 ושימש כשגריר בספרד בשנים 1848–1849.

בזמן ששירת במצרים, הגה את רעיון כריית תעלת סואץ. בשנת 1854 קיבל ממושל מצרים סעיד פשה את הזיכיון למיזם תעלת סואץ. הוא גייס כספים, בעיקר בצרפת, ל"חברת תעלת סואץ" ועמד בראשה. כריית התעלה נמשכה מ-1859 עד 1869 ונחשבה להישג טכנולוגי, שבתורו יוחס ללספס.

בשנת 1878 נתמנה לנשיא החברה הצרפתית שנוסדה לצורך כריית תעלת פנמה. מיזם זה החל בשנת 1881 והגיע לידי פשיטת רגל בשנת 1888. שלטונות צרפת האשימו את לספס בשחיתות ("שערוריית פנמה"). אומנם הוא נשפט באשמת מעילה ונגזר עליו עונש מאסר, אך העונש לא יצא לפועל. הדעה הרווחת היא כי פשיטת הרגל של החברה נגרמה מניהול כושל ולא בשל מעילה בכספי החברה.

על שמו של לספס נקראת תופעת ההגירה הלֵסֶפְּסִית – הגירת מיני בעלי חיים ימיים מים סוף לים התיכון (או להפך), שנתאפשרה בעקבות מפעלו. הידועה שבהם היא המדוזה ממין חוטית נודדת.

קישורים חיצוניים

 הערך LESSEPS, FERDINAND DE, באנציקלופדיה בריטניקה 1911
 פרדיננד דה לספס – בין שני ימים, באתר מסע אחר
 הבונים: פרדיננד דה לספס – תעלה בין מצרים לפנמה, באתר גלובס
 
 
 

אישים הקבורים בבית הקברות פר לשז
מהנדסים צרפתים
שגרירי צרפת
שגרירים בספרד
מסדר כוכב הודו: אבירים מפקדים גבוהים
תעלת סואץ
חברי האקדמיה הצרפתית
חברי האקדמיה הצרפתית למדעים
תעלת פנמה
אביב העמים: אישים
צרפתים חברי האקדמיה האמריקאית לאמנויות ולמדעים
צרפתים שנולדו ב-1805
צרפתים שנפטרו ב-1894